חביב דיאלו

מוהמדו חביבו "חביב" דיאלו (בצרפתית: Mouhamadou Habibou "Habib" Diallo; נולד ב-18 ביוני 1995 בתיס שבסנגל) הוא כדורגלן סנגלי המשחק בעמדת החלוץ בקבוצת א-שבאב (ריאד) מליגת העל הסעודית ובנבחרת סנגל.

קריירת מועדונים 
בשנת 2014 החל דיאלו את הקריירה המקצוענית שלו, כשהחל לשחק בקבוצת המילואים של מץ. בשנת 2015 החל לשחק בקבוצה הראשונה של המועדון, בליגת העל הצרפתית ובליגת המשנה הצרפתית לסירוגין. בסך הכל ערך 104 הופעות ליגה במדי המועדון, בהן הבקיע 48 שערים. במהלך תקופתו במץ הושאל דיאלו פעמיים לברסט מליגת המשנה הצרפתית, ובסך הכל ערך 50 הופעות ליגה במדי המועדון, בהן הבקיע 16 שערים.

ב-5 באוקטובר 2020 חתם דיאלו על חוזה לחמש עונות בשטרסבורג מליגת העל הצרפתית. ב-18 באוקטובר ערך את הופעת הבכורה שלו במועדון, בהפסד 3-2 לאולימפיק ליון במסגרת המחזור השביעי בליגה לעונת 2020/2021. במשחק זה הבקיע את שער הבכורה שלו במועדון.

ב-13 באוגוסט 2023 חתם דיאלו בא-שבאב (ריאד) הסעודית.

קריירה בינלאומית 
ב-17 בנובמבר 2018 ערך דיאלו את הופעת הבכורה שלו בנבחרת סנגל, בניצחון 1-0 על נבחרת גינאה המשוונית במסגרת מוקדמות גביע אפריקה לאומות 2019. ב-13 בנובמבר 2019 הבקיע את שער הבכורה שלו בנבחרת, בניצחון 2-0 על נבחרת הרפובליקה של קונגו במסגרת מוקדמות גביע אפריקה לאומות 2021.

הוא היה חלק מסגל נבחרת סנגל בטורניר גביע אפריקה לאומות 2021 בשנת 2022, בו זכתה נבחרתו, וערך שלוש הופעות בטורניר.

תארים 
נבחרת סנגל
 גביע אפריקה לאומות (1): 2021

קישורים חיצוניים

הערות שוליים 

כדורגלנים סנגלים
חלוצי כדורגל סנגלים
כדורגלני מץ
כדורגלני ברסט
כדורגלני שטרסבורג
כדורגלני א-שבאב (ריאד)
כדורגלני נבחרת סנגל
כדורגלני גביע אפריקה לאומות 2021
ספורטאים זרים בצרפת
ספורטאים סנגלים בערב הסעודית
סנגלים שנולדו ב-1995